**OT-OLA-213 Olasz leíró nyelvtan 3.**

**A kurzus célja**: a szintaktikai elemzés alapkérdéseinek bemutatása, és elemzési módszereinek gyakorlása; az olasz egyszerű mondat főbb szerkezeti tulajdonságainak az ismertetése.

**Alkalmazott módszer**:gyakorlat; a hallgatók valós szövegeken gyakorolják a bevezetett elemzési módszereket.

**Kompetenciák***:* A diákok képesek lesznek megérteni a modern nyelvészeti terminológiát (rendszerező képesség fejlesztése). A nyelvtani gyakorlatokon keresztül megértik az olasz nyelv rendszerének működését, tudatosulnak bennük az eddig a nyelvhasználatban alkalmazott nyelvi eszközök, és fejlődik összefüggés-kezelő képességük.

**Értékelés***:* Az órák látogatása (a tanulmányi szabályzatban rögzített módon) kötelező. A félév végi jegy a félév során megírandó két írásbeli teszt átlagából alakul ki. A kurzus végén lehetőség van az osztályzat kijavítására (pótdolgozat sikeres megírásával).

**Kurzusleírás**:

1. A szintaxis alapfogalmai: szó, szintagma, mondat

2. A szintaxis alapfogalmai: fej, argumentum, módosító; a nyelvtani funkciók

3. A szintaxis alapfogalmai: szemantikai szerepek, kommunikatív szerepek – Az alany

4. A tárgy és az indirekt tárgy

5. Írásbeli teszt 1. – Az igék szintaktikai osztályozása

6.Az inakkuzatív szerkezetek

7. A passzív szerkezet: segédigék

8. A passzív szerkezet: szerkezeti tulajdonságok. A passzív *si*

9. Az imperszonális szerkezet

10. Irásbeli teszt 2.

**Szakirodalom**:

Salvi, Giampaolo – Vanelli, Laura: *Nuova grammatica italiana*. Bologna, Il Mulino, 2004: 15-44, 55-61, 67-78.